האלף השני
אישים בולטים

| --- | --- |
 הרמב"ם (1135–1204), מחשובי הפילוסופים בימי הביניים, איש מדע ורופא, חוקר ומנהיג. אחד האישים החשובים והנערצים ביותר ביהדות.  צלאח א-דין (1137–1193), הסולטן הראשון של מצרים וסוריה ומייסד השושלת האיובית. צלאח א-דין הוביל את המערכה הצבאית המוסלמית נגד כוחות הצלבנים בלבנט.  ג'ינגיס חאן (1162–1227), מייסדה ושליטה הראשון של האימפריה המונגולית ואחד מגדולי המפקדים הצבאיים בכל הזמנים. האימפריה שהוא הקים נחשבת כאימפריה היבשתית הגדולה בהיסטוריה האנושית.  תומאס אקווינס (1225–1274), תאולוג ונזיר דומיניקני הנחשב כפילוסוף הנוצרי החשוב ביותר בסוף תקופת פילוסופית ימי הביניים.  דנטה אליגיירי (1265–1321), משורר ופילוסוף פלורנטיני. יצירתו הגדולה ביותר, "הקומדיה האלוהית" נחשבת לאחת מהיצירות הספרותיות הגדולות של ימי הביניים המאוחרים ומהווה בסיס לשפה האיטלקית המודרנית.  ג'ון ויקליף (1320–1384), כומר אנגלי ממבשרי הרפורמציה הפרוטסטנטית, שמרדה בכנסייה הקתולית  אבן ח'לדון (1332–1406), היסטוריון והיסטוריוגרף ערבי בולט ומפורסם, הנחשב לאחד ממבשרי הדרך של ההיסטוריוגרפיה וחקר הסוציולוגיה והכלכלה.  טימור לנג (1336–1405), שליט וכובש מונגולי-טורקי, מגדולי הכובשים בכל הדורות, מייסדה של האימפריה הטימורית. נתפס כ"אבי האומה" האוזבקית.  יאן הוס (1369–1415), תאולוג ומתקן דתי בוהמי. מגדולי הוגיה של התנועה ההוסיטית, שנקראה על שמו, וממבשרי הרפורמציה הפרוטסטנטית.  ג'נג חה (1371–1435), אדמירל סיני שעמד בשנים 1405–1433 בראש שבע משלחות ימיות שיצאו מסין אל דרום-מזרח אסיה, האוקיינוס ההודי ומזרח אפריקה.  יוהאן גוטנברג (1398–1468), ממציא גרמני, אביה של מהפכת הדפוס, המצאה הנחשבת על ידי רבים להמצאה החשובה ביותר באלף השני לספירה.  ז'אן ד'ארק (1412–1431), מצביאה צרפתייה אשר מילאה תפקיד מפתח בתהליך שחרור צרפת מהכיבוש האנגלי בזמן מלחמת מאה השנים במאה ה-15.  כריסטופר קולומבוס (1451–1506), ספן איטלקי בשירות ספרד, הנחשב לאחד מגדולי מגלי הארצות בכל הדורות. נחישותו להפליג אל הלא נודע גילתה לאירופה את ה"עולם החדש" ופתחה פרק חדש בהיסטוריה של האדם.  לאונרדו דה וינצ'י (1452–1519), איש אשכולות איטלקי, מגדולי אמני הרנסאנס, שקנה לו מקום ייחודי בתולדות האנושות כאדם הבקיא במרבית תחומי הידע האנושי בזמנו.  ואסקו דה גאמה (1469–1524), מגלה ארצות פורטוגזי, הראשון שהגיע ישירות בדרך הים מיבשת אירופה להודו.  ניקולאוס קופרניקוס (1473–1543), אסטרונום פולני ומתמטיקאי. ידוע כמי שפיתח את המודל ההליוצנטרי (שלפיו כוכבי הלכת סובבים את השמש), באופן מפורט מספיק כדי שיהיה שימושי מבחינה מדעית.  פרדיננד מגלן (1480–1521), מגלה ארצות פורטוגלי. מגלן היה הראשון שספינותיו הצליחו להקיף את העולם, אף על פי שהוא עצמו נהרג במהלך המסע.  רפאל (1483–1520), צייר ואדריכל איטלקי פלורנטיני, הנחשב למייצג המושלם של תקופת הרנסאנס בשיאו בציור.  באבור (1483–1530), מייסד האימפריה המוגולית בהודו.  מרטין לותר (1483–1546), נזיר, כומר ותאולוג גרמני, המייסד וההוגה הראשון במעלה של הנצרות הפרוטסטנטית.  סולימאן הראשון (1495–1566), סולטאן האימפריה העות'מאנית בשנים 1520 עד 1566. בונה חומת העיר העתיקה בירושלים ומי שהקצה ליהודים את רחבת התפילה בכותל המערבי.  מיגל דה סרוואנטס (1547–1616), סופר ומחזאי ספרדי, הידוע בעיקר בשל הספר "דון קיחוטה דה לה מאנשה". נחשב לאחד מגדולי היוצרים בשפה הספרדית.  ויליאם שייקספיר (1564–1616), מחזאי ומשורר אנגלי. נחשב בעיני רבים לגדול הכותבים בשפה האנגלית ובתרבות המערב, כמו גם לאחד המחזאים הבולטים שפעלו אי פעם.  גלילאו גליליי (1564–1642), מדען איטלקי רב תחומי. נחשב לאבי האסטרונומיה המודרנית, אבי הפיזיקה המודרנית ואבי המדע המודרני. הוא היה גם מתמטיקאי, ופילוסוף.  רנה דקארט (1596–1650), פילוסוף ומתמטיקאי צרפתי. נחשב לאחד ההוגים החשובים והמשפיעים בהיסטוריה המערבית.  אייזק ניוטון (1642–1727), פיזיקאי ומתמטיקאי אנגלי, אשר נחשב לאחד המדענים הגדולים והמשפיעים ביותר בכל הזמנים.  בנג'מין פרנקלין (1706–1790), מדינאי, מדען, סופר, ממציא, מחנך ומו"ל בעל השפעה גדולה ביותר על הפוליטיקה וההיסטוריה של ארצות הברית, ועל המדע של המאה ה-18.:  דני דידרו (1713–1784), סופר ופילוסוף צרפתי ממבשרי עידן הנאורות בצרפת.  ג'ורג' וושינגטון (1732–1799), נשיא ארצות הברית הראשון בין 1789 ל-1797 ואחד מהאבות המייסדים של המדינה.  תומאס ג'פרסון (1743–1826), הנשיא השלישי של ארצות הברית ומהאבות המייסדים של האומה האמריקנית.  וולפגנג אמדאוס מוצרט (1756–1791), מלחין אוסטרי. מספר היצירות שחיבר במהלך חייו הקצרים ואיכותן יוצאת הדופן מציבים אותו כאחד מגדולי המלחינים הקלאסיים של כל הזמנים.  מקסימיליאן רובספייר (1758–1794) ממנהיגי המהפכה הצרפתית.  נפוליאון בונפרטה (1769–1821), שליט צרפת בשנים 1799 עד 1814. בשיאו, הוביל את הרפובליקה הצרפתית לכיבוש רוב אירופה המערבית והמרכזית.  סימון בוליבר (1783–1830), מהפכן ופוליטיקאי דרום אמריקאי. לזכותו נזקפת השגת עצמאותן של שש ארצות באמריקה הדרומית.  מייקל פאראדיי (1791–1867), פיזיקאי וכימאי אנגלי, ממציא הדינמו – המנוע החשמלי הראשון אי-פעם ובנוסף תרם רבות לתחומי האלקטרומגנטיות והאלקטרוכימיה, ניסח את חוק פאראדיי וגילה את הבנזן.  אברהם לינקולן (1809–1865), הנשיא ה-16 של ארצות הברית. נחשב לאחד מהאישים המשפיעים ביותר על תולדות ארצות הברית.  צ'ארלס דרווין (1809–1882), חוקר טבע וגאולוג אנגלי, המוכר כ"אבי תורת האבולוציה".  אוטו פון ביסמרק (1815–1898), הקאנצלר של פרוסיה ולאחר מכן הקאנצלר הראשון של הקיסרות הגרמנית, והאדם המרכזי שעמד מאחרי איחוד גרמניה ב-1871. נחשב לאחד המדינאים החשובים בכל הזמנים.  קרל מרקס (1818–1883), סוציולוג ופילוסוף גרמני מפורסם והוגה המרכסיזם. נחשב לאבי הקומוניזם.  המלכה ויקטוריה (1819–1901), מלכת הממלכה המאוחדת מ-20 ביוני 1837 עד מותה. במהלך שלטונה של ויקטוריה גדלה מאוד האימפריה הבריטית, ונחשבה לאימפריה החזקה ביותר בעולם.  לואי פסטר (1822–1895), מדען צרפתי וחלוץ במיקרוביולוגיה.  קלוד מונה (1840–1926), צייר צרפתי, ממייסדי ומובילי זרם האימפרסיוניזם באמנות.  פרידריך ניטשה (1844–1900), פילוסוף גרמני. מחשובי זרם האקזיסטנציאליזם וכחוזה הפוסטמודרניזם.  תומאס אלווה אדיסון (1847–1931), ממציא ואיש עסקים אמריקאי אשר המציא ופיתח מוצרים רבים שנועדו לצריכה המונית, בהם פונוגרף, הטלגרף הדו כיווני ועוד.  זיגמונד פרויד (1856–1939), חוקר, מדען, רופא, נוירולוג, אבי הפסיכולוגיה המודרנית והפסיכואנליזה.  ניקולה טסלה (1856–1943), פיזיקאי, מהנדס חשמל וממציא אמריקאי ממוצא סרבי. טסלה נחשב בעיני רבים כאחד מגדולי הממציאים בכל הזמנים וגדול מהנדסי החשמל.  הנרי פורד (1863–1947), תעשיין רכב אמריקאי. הנהיג את הייצור ההמוני של המכוניות והביא למהפכה של ממש בכך שהגשים חלומו של כל אדם: "רכב לכל פועל".  מארי קירי (1867–1934), מדענית פולנייה-צרפתייה, חלוצה בחקר תופעת הרדיואקטיביות.  מהאטמה גנדי (1869–1948), מנהיג פוליטי ורוחני הודי, שהוביל את תנועת העצמאות ההודית במאבקה נגד שלטון האימפריה הבריטית.  ולדימיר לנין (1870–1924), מהפכן רוסי ואידאולוג מרקסיסטי, מנהיג מהפכת אוקטובר ב-1917 ומייסד ברית המועצות.  וינסטון צ'רצ'יל (1874–1965), כיהן כראש ממשלת בריטניה בשנים 1940–1945 ובשנים 1951–1955 ובשל נחישותו והחלטותיו בזמן מלחמת העולם השנייה הוכר כאחד מגדולי המדינאים במאה ה-20.  יוסיף סטלין (1879–1953), מנהיג ומדינאי סובייטי ושליטה השני של ברית המועצות.  אלברט איינשטיין (1879–1955), פיזיקאי יהודי יליד גרמניה, מגדולי המדענים בכל הזמנים.  פרנקלין דלאנו רוזוולט (1882–1945), נשיאה ה-32 של ארצות הברית. הצליח להוציא את ארצו מן המשבר הכלכלי.  אדולף היטלר (1889–1945), הקנצלר והפיהרר של גרמניה הנאצית בשנים 1933–1945. היטלר הביא לפרוץ מלחמת העולם השנייה ולשואה, וגרם למותם של כמעט 50 מיליון אנשים, ובהם שישה מיליון יהודים שנרצחו על ידי מערכת ההשמדה הנאצית.  מאו דזה-דונג (1893–1976), מדינאי סיני ושליטהּ של סין בין השנים 1949–1976. נחשב אבי "הקפיצה הגדולה קדימה", תוכנית פיתוח שגרמה למותם ברעב של עשרות מיליוני סינים.  וולט דיסני (1901–1966), מפיק סרטי אנימציה אמריקאי ומייסד החברה הרווחית "וולט דיסני".  נלסון מנדלה (1918–2013), נשיא דרום אפריקה לשעבר, ממנהיגי המאבק נגד משטר האפרטהייד.  מרטין לותר קינג (1929–1968), כומר בפטיסטי אפרו-אמריקאי, לוחם למען זכויות האדם של שחורים בארצות הברית, הוגה דעות מרכזי של התנועה לזכויות האזרח.
ג'ינגיס חאן
יוהאן גוטנברג
כריסטופר קולומבוס
לאונרדו דה וינצ'י
ניקולאוס קופרניקוס
גלילאו גליליי
אייזק ניוטון
וולפגנג אמדאוס מוצרט
צ'ארלס דרווין
אלברט איינשטיין